સુરેન્દ્રનગર જિલ્લામાં કાળઝાળ ગરમીને લીધે ઝાલાવાડવાસીઓ ત્રાહિમામ્ પોંકારી ઉઠ્યા છે. આથી ખેડૂતો અને શહેરીજનો ચાતક નજરે મેઘરાજાની રાહ જોઈ રહ્યા હતા. ત્યારે ગુરુવાર સવારથી વાતાવરણમાં પલટો આવ્યો હતો. જેમાં સુરેન્દ્રનગર જિલ્લાના આકાશમાં વાદળાઓની અવરજવર વધી હતી. જિલ્લાના લગભગ તાલુકાઓમાં કાળા ડિબાગ વાદળાઓ આકાશમાં જોવા મળ્યા હતા. આથી આકાશમાં વીજળીના કડાકા ભડાકા સાથે વરસાદી માહોલ છવાયો હતો.